༄༅། །བཅོམ་ལྡན་འདས་འཇམ་དཔལ་ཡེ་ཤེས་སེམས་དཔའི་བསྲུང་བ་
དང་བཟློག་པའི་འཁོར་ལོ་བཞུགས་སོ། །དགེའོ། །
མངྒ་ལཾ། བཀྲ་ཤིས། ཧེ་ཧེ་ཧེ།
༄༅། །ན་མོ་མཉྫུ་ཤྲཱི་ཡེ། འདིར་བཅོམ་ལྡན་འདས་འཇམ་དཔལ་ཡེ་ཤེས་སེམས་
དཔའ་བསྲུང་བ་དང༌། བཟློག་པའི་འཁོར་ལོ་སློབ་དཔོན་ཆེན་པོ་སྒེག་པའི་རྡོ་རྗེའི་འགྲེལ་པའི་
-500-

སྒྲུབ་ཐབས་དང་ཆོ་ག་ཐོར་བུ་བཞུགས།
ནང་ནས་འབྱུང་བའི་དོན།
ཀྱེ་བྱེ་མ་ལུང་པའི་འགྲེལ་ཆེན་གྱི་ནང་ནས་འབྱུང་བ་ལྟར་བསྒོམ་
པར་འདོད་ན། དང་པོར་བསྲུང་བ་མདོར་བསྡུས་བྱ་བ་དང༌། དེ་ནས་བསྲུང་བ་རྒྱས་པར་
བསྒོམ་པའོ། ། །དང་པོ་ནི་ སྟན་བདེ་བ་ལ་འདུག་སྟེ། དང་པོའི་སངས་རྒྱས་ཀྱི་ང་རྒྱལ་གྱིས་
རང་གི་སྙིང་ཁར་ཨ་ལས་གསང་སྔགས་རྒྱུད་སྡེ་བཞིའི་ཁྲོ་བོ་དཔག་ཏུ་མེད་པ་སྤྲོས། གདུག་པ་
ཅན་ཐམས་ཅད་ཚུར་འདུས་ནས་རང་ལ་ཐིམ་པས། རང་ཉིད་ཁྲོ་བོ་མེ་ལྟར་འབར་བ་གཡས་རྡོ་
རྗེ་བསྣུན་པའི་ ཚུལ་ དུ་ འཛིན་ པ། གཡོན་སྡིགས་མཛུབ་ལས་མེ་འབར་བ། མེ་རི་ནང་ན་
བཞུགས་པ་གཅིག་ཏུ་བསྒོམ། དེའི་མི་གཡས་པར་མ་ལས་ཉི་མའི་དཀྱིལ་འཁོར། གཡོན་པར་
ཊ་ལས་ཟླ་བའི་དཀྱིལ་འཁོར། དེ་ལ་རྡོ་རྗེ་འཕྲེད་ལ་ཉལ་བའི་ལྟེ་བ་ལ་ཧཱུྃ་གིས་མཚན་པ།
སྨིན་མཚམས་སུ་ཉི་ཟླ་འདྲེས་པའི་སྤྱན་ལ་རྡོ་རྗེ་རྒྱ་གྲམ་གྱི་ལྟེ་བ་ལ་ཧཱུྃ་གིས་མཚན་པ་བསྒོམ།
དེ་ནས་ངག་ཏུ་ཧཱུཾ་ཞེས་བརྗོད་པས། གཡས་ངོས་སུ་བསྐོར་གྱིན་ལྟས་པས། གཡས་པའི་ཧཱུཾ་གི་
འོད་ཟེར་གྱིས་བགེགས་བསྐྲད། གཡོན་པ་དང་སྨིན་མཚམས་ཀྱི་འོད་ཟེར་གྱིས་རྡོ་རྗེའི་ར་བར་
བྱས་པར་བསྒོམ། དེ་བཞིན་དུ་གཡོན་དུ་བལྟས་པས་གཡོན་པའི་འོད་ཟེར་གྱིས་བགེགས་
བསྐྲད། གཉིས་པས་རྡོ་ རྗེའི་ ར་ བས་འཕྲོ་མཐུད། འོག་ཏུ་བལྟས་པས་འོད་ཆ་གཅིག་གིས་
བགེགས་བསྐྲད། འོད་ཆ་གཉིས་པས་རྡོ་རྗེའི་ས་གཞིར་བྱས་པར་བསྒོམ། སྟེང་དུ་བལྟས་པས་
འོད་ ཆ་ གཅིག་ གིས་ བགེགས་བསྐྲད། གཉིས་ པས་རྡོ་རྗེའི་གུར་དུ་བྱས་པར་བསྒོམ་མོ། །
གཉིས་པ་རྒྱས་པར་བསྒོམ་པ་ནི། རང་ཉིད་དང་པོའི་སངས་རྒྱས་སུ་གསལ་བའི་ཐུགས་ཀའི་ཧཱུཾ་
ལས་འོད་འཕྲོས་པས་མདུན་གྱི་ནམ་མཁར་བསྲུང་བའི་འཁོར་ལོའི་ལྷ་ཚོགས་དང་བཅས་པ་
བཛྲ་ས་མ་ཛཿ སྤྱན་དྲངས། དཀོན་མཆོག་གསུམ་ལ་བདག་སྐྱབས་མཆི། །སོགས་ཚར་གསུམ་
གྱིས་བདུན་རྣམ་དག་དང༌། ཇི་ལྟར་དུས་གསུམ་མགོན་པོ་སོགས་གསུམ་གྱིས་སྡོམ་པ་བཟུང་།
དེ་ནས་ཨོཾ་ཨ་ཀ་རོ་མུ་ཁཾ་སརྦ་དྷརྨཱ་ནཾ་ཨདྱ་ནུདྤནྣ་ཏྭད་ཨོཾ་ཨཱཿཧཱུྃ་ཕཊ་སྭཱཧཱ། ཞེས་བརྗོད་པས་ཆོས་
-501-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ང
ཐམས་ཅད་སྐྱེ་བ་མེད་པ་སྟོང་པའི་རང་བཞིན་དུ་བསམས་ཏེ། དེའི་ངང་ནས་ཧཱུཾ་ལས་བྱུང་བའི་
སྣ་ཚོགས་རྡོ་རྗེ། ཤར་སྔོ། ལྷོ་སེར། ནུབ་དམར། བྱང་ལྗང༌། དབུས་དཀར་བ། དེའི་ལྟེ་བའི་
སྟེང་དུ་བྷཾ་ལས་བྱུང་བའི་བྱང་ཆུབ་ཆེན་པོའི་མཆོད་རྟེན་བང་རིམ་དང་ལྡན་པ། བུམ་རྟེན་དང་
མ་པ་བཅུ་
བཅས་པའི་བུམ་པ་ཡངས་ཤིང་རྒྱ་ཆེ་བ། བྲེ་ཕུལ་གྱིས་བཏེགས་པའི་གདུགས་རིམ་པ་
གསུམ་ཆར་ཁེབས་ཏོག་དང་བཅས་པ། དེའི་བུམ་པའི་ནང་དུ་ཧྲཱིཿལས་བྱུང་བའི་ཆོས་འབྱུང་
དཀར་ལ་དམར་བའི་མདངས་ཅན། དེའི་དབུས་སུ་འཁོར་ལོ་རྩིབས་བཅུ་པ་མཐིང་ནག་རྩ་བ་
ཕྲ་བ། རྩེ་མོ་རྣོ་བ། ཁོག་པ་སྟོང་པ་ཡངས་ཤིང་རྒྱ་ཆེ་བ། མྱུར་དུ་འཁོར་ཁ་གཅིག་བསམ། དེའི་
ལྟེ་བ་ཡངས་པའི་ནང་དུ་རིན་པོ་ཆེ་སྣ་ཚོགས་ལས་གྲུབ་པའི་གཞལ་ཡས་ཁང་པ། གྲུ་བཞི་པ།
སྒོ་བཞི་པ། རྟ་བབས་བངརིམ་བཞི་དང་ལྡན་པ། མཚན་ཉིད་ཐམས་ཅད་ཡོངས་སུ་རྫོགས་
ཤིང༌། རྒྱན་ཐམས་ཅད་མ་ཚང་བ་མེད་པ་གཅིག་བསྒོམ། དེའི་དབུས་སུ་གླང་པོ་ཆེའི་ཁྲི་པདྨ་
དང་ཟླ་བའི་གདན་གྱི་སྟེང་དུ། རང་ཉིད་མི་བསྐྱོད་པ་སྐུ་མདོག་སྔོན་པོ། གཡས་ས་གནོན་དང་།
གཡོན་ མཉམ་ གཞག་ རལ་ པ་ དང་ མི་ བསྐྱོད་ པའི་དབུ་ རྒྱན་ཅན། ། རྒྱན་ གཞན་སྤངས་པ།
ཞབས་རྡོ་རྗེ་སྐྱིལ་ཀྲུང་གིས་བཞུགས་པ། དེའི་ཐུགས་ཀར་ཡི་གེ་ཧྲཱིཿ་ཡོངས་སུ་གྱུར་པ་ལས།
དང་པོའི་སངས་རྒྱས་སྐུ་མདོག་དཀར་པོ་གདོང་ལྔ། ཟུར་ཕུད་ལྔ་དང་ལྡན་པ། མེ་ཏོག་གི་ཐོད་
པ་ཅན། རལ་པའི་ཐོར་ཚུགས་དང་བཅས་ཤིང་རབ་ཏུ་འོད་གསལ་བ། དེའི་ཤར་གྱི་ཞལ་སྔོན་
པོ། ལྷོ་སེར། ནུབ་དམར། བྱང་ལྗང༌། སྟེང་ཞལ་དཀར༌པོ་རྟ་མཆོག་གི་མགྲིན་པ་ལྟར་མཐོ་
བར་གནས་པ། བྱིས་པའི་རྒྱན་གྱིས་བརྒྱན་པ། ཕྱག་བརྒྱད་ཀྱི་གཡས་པ་བཞི། ཤེས་རབ་ཀྱི་
རལ་གྲི་བསྣམས་ཤིང་གཡོན་པ་བཞི་ན། ཤེས་རབ་ཀྱི་ཕ་རོལ་ཏུ་ཕྱིན་པ་སྟོང་ཕྲག་བརྒྱ་པ་དུམ་
བུ་བཞིར་བགོས་ནས་བསྣམས་པ། ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པར་གསལ་
གདབ། དེའི་ཐུགས་ཀར་འཁོར་ལོ་སྔོན་པོ་རྩིབས་བརྒྱད་པའི་རྩིབས་རྣམས་ལ་ཤར་ནས་
-502-

སྒྲུབ་ཐབས་དང་ཆོ་ག་ཐོར་བུ་བཞུགས།
བརྩམ་སྟེ་གཡས་བསྐོར་དུ། ཨོཾ་དུཿཁ་ཚེ་ད་ཡ་ན་མ། ཞེས་པའི་ས་བོན་བརྒྱད༌བསམ་ཞིང༌།
དབུས་ཀྱི་ལྟེ་བ་ལ་ཧཱུཾ་ལས་བྱུང་བའི་བཅོམ་ལྡན་འདས་རྡོ་རྗེ་རལ་གྲི་སྐུ་མདོག་སྔོན་པོ་གཞོན་
ནུའི་གཟུགས། བྱིས་པའི་རྒྱན་ཐམས་ཅད་ཀྱིས་བརྒྱན་པ། ཟུར་ཕུད་ལྔ་པ། རྒྱ་ནག་གི་དར་
བསྣམས་པ། ཕྱག་གཡོན་གྱི་རྡོ་རྗེ་དང་བཅས་པའི་སྡིགས་མཛུབ། ཕྱག་གཡས་ཀྱིས་རལ་གྲི་
འཛིན་པ་བསྒོམས་ནས། དེའི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་ཡི་གེ་ཧཱུཾ་མཐིང་ཤུན་
གྱི་མདོག་ལྟར་སྔོ་བ། མགོ་གྱེན་དུ་བསྟན་ནས་ལངས་ཐབས་ཀྱི་ཚུལ་གྱིས་གནས་པ་
གསལ་བར་བསྒོམ་མོ། །དེ་ལྟ་བུའི་ཏིང་ངེ་འཛིན་གསལ་བར་གྱུར་པ་དང༌། གཞལ་ཡས་ཁང་
གི་ཕྱི་རོལ་དུ་མཚོན་ཆའི་འཁོར་ལོ་རྩིབས་བཅུ་པ་ཕྱོགས་མཚམས་སྟེང་འོག་ཏུ་རྩིབས་རེ་རེ་
བསྟན་པ་གཅིག་སྔར་ནས་བསྒོམས་ཡོད་པ། དེའི་རྩིབས་རེ་རེའི་ནང་དུ་ཡང་ཉི་མ་དང་ཟླ་བའི་
གདན་མང་དུ་བསམས་ལ། རང་རྡོ་རྗེ་རལ་གྲིར་གསལ་བའི་སྙིང་ཁ་ནས་འོད་འཕྲོས་པས་འོད་
རྩེ་ལ་གསང་སྔགས་སྒོ་བཞིའི་ཁྲོ་བོ་ཐོན་ནས། ཕྱོགས་མཚམས་སྟེང་འོག་ཐམས་ཅད་དུ་
ཁྱབ་པར་བྱ་སྟེ། བདག་ལ་སྦྱོར་བ་ངན་པའི་སྣོད་སྟོང་དང་རྨི་ལམ་ངན་པ་ལ་སོགས་པ་དང༌།
ཡང་ཁྲོ་བོ་དེ་དག་
བགེགས་དང་ལོག་འདྲེན་ཐམས་ཅད་ཐལ་བ་རྡུལ་དུ་བྱས་ཏེ། ཚུར་འདུས་པ་ལས་ཕྱོགས་
བཅུའི་འཁོར་ལོའི་ནང་དུ་ཉི་ཟླའི་གདན་ལ་བཞུགས་པར་བསམ་པ་དང༌།
ཀྱང་མཚོན་ཆའི་རྣམ་པར་གྱུར་པར་བསམ་ཞིང༌། རྡོ་རྗེ་འཇིགས་བྱེད་ཅེས་པ་ནས། སྒྲ་དང་
ལྡན་པ་རྣམས་ཀྱི་མཆོག །ཅེས་པའི་བར་དུ་འདོན་ནོ། །བདག་གི་མཚན་འདོན་པ་ན་ཁྲོ་བོའི་
ཚོགས་ཐམས་ཅད་ཀྱིས་ཀྱང་མཚན་འདོན༌པར༌བསམ་ཞིང༌། མཚན་བརྗོད་ཚང་མ་རྫོགས་
པར་འདོན་པའམ། རྡོ་རྗེའི་ལེའུ་ཙམ་འདོན་པའམ། འདིར་གཙོར་གྱུར་པ། རྡོ་རྗེ་འཇིགས་
བྱེད་འཇིགས་པར་བྱེད། །ཅེས་པ་ནས། སྒྲ་དང་ལྡན་པ་རྣམས་ཀྱི་མཆོག །ཅེས་པའི་བར་ ཧཱུྃ་
མཛད་ཀྱི་རིགས་ཀྱི་རྡོ་རྗེའི་ཁྲོ་བོ་རྣམས་ཀྱི་མཚན་མང་དུ་འདོན་ཅིང་། འཁོར་ལོའི་རྩིབས་བར་
-503-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ང
དུ་བྱད་མ་ལ་སོགས་པ་གསལ་བཏབ་ནས། འཁོར་ལོ་གཡོན་དུ་འཁོར་བས་རྡུལ་ཕྲན་ཙམ་དུ་
བརླག་པར་བསམ་མོ། །དམོད་བཅོལ་ལ་སོགས་པ་བྱ་ན་ཡང༌། གཞན་དང་མཐུན་པར་བྱའོ།།
དེ་ནས་ཐུན་སྟོང་ཙམ་ན། མཚོན་ཆའམ། ཁྲོ་བོ་དེ་རྣམས་ཡིག་འབྲུར་ཞུ་ནས་རང་གི་སྙིང་ཁར་
བསྡུས་ཏེ། རང་རང་སོ་སོའི་སངས་རྒྱས་ཀྱི་ང་རྒྱལ་གྱིས། མེ་ལོང་ཡེ་ཤེས་འཇམ་པའི་དཔལ།།
མི་བསྐྱོད་རང་བཞིན་ཁྲོ་ཆེན་སྐུ། །མཐིང་སྔོན་བདུན་ཅུ་རྩ་གཅིག་ནི། །རལ་གྲི་རྡོ་རྗེ་འཛིན་ལ་
བསྟོད། །ཅེས་བསྟོད་ནས་སྤྱོད་ལམ་ལ་འཇུག །འདི་ལ་སྔགས་ལ་སོགས་པ་མི་དགོས་ཀྱི།
ཏིང་ངེ་འཛིན་གསལ་བར་བསྒོམས་ནས། མཚན་འདོན་པ་ཉིད་སྔགས་ཀྱི་དམ་པ་ཡིན་ནོ། །
ཞེས་པ་པཎྜི་ཏ་ཆེན་པོ་གྲགས་པ་རྒྱལ་མཚན་གྱི་གསུང་གི་ངེས་པའོ། །ཞེས་པའི་འདི་ཡང་པཎྜི་
ཏ་དེ་ཉིད་ཀྱི་བཀའ་བཞིན་དུ། སྒེག་པའི་རྡོ་རྗེའི་འགྲེལ་པ་དང་མཐུན་པ་དགེ་སློང་བསོད་
ནམས་ལྷུན་གྲུབ་ལེགས་པའི་འབྱུང་གནས་ཀྱིས་མྱུར་དུ་བྲིས་པའོ། །མངྒ་ལཾ། བྷ་ཝནྟུ།། ༎